Beany Bopper

Beany Bopper estas pafa videoludo por Atari 2600 fare de la kalifornia firmao Sirius Software kaj eldonita de 20th Century Fox Games en 1982.

Ludomaniero 
La ludanto kontrolas "bopper", kiu estas pilko kiu moviĝas tra ludkampo kun rektangulaj obstakloj. Ĝi havas la taskon malhelpi "beany"-ojn (nomitaj tiel ĉar ili flugas per helicetoj sur siaj ĉapeloj) atingi la fundon de la ekrano. Por fari tion, la ludanto devas pafi la "beany"-ojn per paralizilo kiu povas rotacii je 360 gradoj, kaj poste tuŝi ilin por kapti ilin. Du ludmodusoj estas disponeblaj : unu en kiu la "beany"-oj ne povas moviĝi tra la obstakloj, kaj dua en kiu ili povas. Objektoj falas de la supro de la ekrano kaj povas esti kolektitaj de la ludanto por aldonaj poentoj. Post kiam sufiĉaj malamikoj estas kaptitaj, "saltantaj oranĝaj okuloj" komencas salti ĉirkaŭ la ludareo, kaj devas esti evititaj.

Disvolvado 
La komenca ellaborado de la ludo estis farita de Mark Turmell, tiam dudekjara. La programado estis farita de Grady Ward. La lanĉo de la ludo estis akompanata de televida reklama kampanjo, kiu montris knabon ene de la elektronika universo de la ludo. La ludo estis parto de serio de ludoj lanĉitaj de 20th Century Fox por Atari 2600 (ankaŭ nomata Atari VCS), kiu ankaŭ inkludis Deadly Duck, Worm War I, kaj Fast Eddie.

Recenzo 
En Electronic Fun with Computers & Games en marto 1983, Ed Hulse laŭdis la ludon kiel "tre ĝuiga" kaj tre defia. Skribante pliposte en 2011, Brett Weiss kritikis la ludon pro ĝiaj simplaj grafikoj, sono kaj ludado kiu havis "limigitan amplekson".

 Referencoj 

 Eksteraj ligiloj 
 Beany Bopper ĉe MobyGames

Kategorio:Videoludoj aperintaj en 1982
Kategorio:Pafaj videoludoj
Kategorio:Videoludoj de Sirius Software
Kategorio:Videoludoj kreitaj en Usono
Kategorio:Videoludoj ludeblaj per Atari 2600